Ilmari Wirkkala

Matti Ilmari Wirkkala (6. lokakuuta 1890 Kaustinen – 3. joulukuuta 1973)Kuolinilmoituksessa ei ollut syntymäpaikkaa eikä kuolinpaikkaa. Helsingin Sanomat 9.12.1973 s. 2. oli suomalainen taiteilija ja hautausmaa-arkkitehti, joka suunnitteli runsaasti hautausmaita, hautapatsaita ja sankarihautoja. Hän suunnitteli myös kirkkorakennuksia ja kirkollisia rakennuksia sekä maalasi alttaritauluja.

 Elämä ja ura 
Wirkkalan vanhemmat olivat räätäli Juho Wirkkala ja tämän toinen puoliso Anna Liisa Kentala. Hän kävi seitsemän luokkaa yhteiskoulua ja kävi sitten Helsingissä taideteollisuuskoulun 1911. Wirkkala teki opintomatkan Tanskaan 1911. Hänestä tuli suojeluskuntaupseeri 1924, suojeluskuntapioneeriupseeri 1925 ja reservin vänrikki 1940.Aikalaiskirja 1934Kuka kukin on 1954

Wirkkala oli Hautausmaiden ystävät ry:n sihteeri, myöhemmin vuodesta 1933 alkaen toiminnanjohtaja. Hän nosti yhdessä pastori Wäinö Forsmanin ja kirjailija Maila Talvion kanssa 1930-luvulla hautausmaat seurakuntasivistyksen
mittapuuksi ja hautausmaiden hoidon kulttuuritehtäväksi.Sahalahden hautausmaainventointi, viitattu 20.11.2010 Hän työskenteli aluksi Granit Oy:n taiteellisena johtajana 1913–1925.Kaustinen.fi, viitattu 20.11.2010 Wirkkalan suunnittelutöiden piirustuksia on Museoviraston arkistossa vuosilta 1930–1960 yli 1 300.Etelä-Karjalan taidemuseo, viitattu 20.11.2010 Lappeenrannan keskuspuistossa on Valkoisten kaatuneiden sankaripatsas vuodelta 1920. Hänen suunnittelemansa on myös Lappeenrannan Lepolan hautausmaan arkkitehtuuri ja aidat.Valkoisten kaatuneiden sankaripatsas, Etelä-Karjalan taidemuseo, viitattu 20.11.2010 Hän on suunnitellut myös sankarihauta-alueen Lohjan Pyhän Laurin kirkkomaalla.Sankarihautausmaiden perinne, hoito ja kunnostus, Museovirasto 2008, viitattu 20.11.2010 Tuula Airio on kirjoittanut Wirkkalan hautausmaasuunnitelusta teoksen Lappeen hautausmaa Lepola : Ilmari Wirkkalan 1930-luvun hautausmaaideaali (2010, 

Wirkkala oli Suomen laivastoliiton sihteerinä 1927–1933 ja Suomen purjelaivaliiton sihteerinä vuodesta 1930. Hän oli Helsingin suojeluskunnan pioneerikomppanian päällikkönä 1926–1928 ja Helsingin merisuojeluskunnan poikakomppanian päällikkönä vuodesta 1929 alkaen sekä Helsingin merisuojeluskunnan esikunnan jäsenenä vuodesta 1930 alkaen. Wirkkala oli myös Aitosuomalaisuuden liiton johtokunnan jäsen 1929–1930. Jatkosodan aikana Wirkkala oli sankarihautojen järjestelijänä.

Wirkkalan puoliso vuodesta 1914 oli Selma Vanhatalo, ja heidän poikansa olivat hautausmaiden suunnittelijana ja lasitaiteilijana tunnettu Tauno Wirkkala ja muotoilija Tapio Wirkkala.

 Kuvia julkisista teoksista 
 Sankarihautojen muistomerkkejä 

 Muita julkisia taideteoksia 

 Julkaisut 
 Suomen merenvaltius. WSOY 1929	 
 Haudan ja hautausmaan hoito ; kuvitettu kirjoittajan piirroksin ja valokuvin. Otava 1930
 Suomalaiset, pohjoismaiden vanhin kulttuurikansa. Suomalainen Paino, Helsinki 1930
 Suomen merisotien historiallisia vaiheita. Tekijä, Helsinki 1933
 Mitenkä on kansakuntamme ja nouseva polvi pelastettava raittiudelle, kodille ja isänmaalle. Henkivakuutusyhtiö Salama, Helsinki 1934
 Arvoisa seurakuntalainen. Hautausmaiden ystävät ry:n kirjeitä seurakunnille n:o 2. Helsinki 1937
 Kirkonpalvelijain ohjekirja ; kirj. Hanna Loimaranta, Ilmari Virkkala, V. I. Forsman. Suomen kirkonpalvelijainyhdistys, Hamina 1942
 Suomen hautausmaiden historia. WSOY 1945
 Kreeta Haapasalo ja hänen kanteleensa : esitelmä-tutkielma. Kokkola 1946	 
 Solmukirja : langat, nuorat, köydet ja muut punokset sekä niiden solminta ja muu kytkentä ; toim. ja kuv. Ilmari Wirkkala. 2. uusittu p. Otava, 1963. (1. p.: Punokset ja solmut, 1944)
 Mullassa muistomme elää. Lönnberg Print & Promo 2016. Ilmari Wirkkalan elämä, kirj. Pekka Kivelä.

 Huomautuksia 

 Lähteet 


 Viitteet 

 Aiheesta muualla 
 Ilmari Virkkala : Laatokan amiraalit 350 vuotta sitten, Hakkapeliitta, 13.03.1934, nro 11, s. 6, Kansalliskirjaston digitaaliset aineistot
 Ilmari Wirkkala : Sortuvat sankaripatsaat, Hakkapeliitta, 17.04.1934, nro 16, s. 6, Kansalliskirjaston digitaaliset aineistot

Luokka:Suomalaiset arkkitehdit
Luokka:Suomalaiset kuvanveistäjät
Luokka:Vuonna 1890 syntyneet
Luokka:Vuonna 1973 kuolleet